Remšeide
Remšeide (vācu: Remscheid, izrunā: /ˈʁɛmʃaɪt/) ir pilsēta Vācijas rietumos, Ziemeļreinas-Vestfālenes federālajā zemē. Remšeide ir daļa no Reinas-Rūras aglomerācijas. 2019. gadā Remšeidē dzīvoja 111 tūkstoši iedzīvotāju. Pilsēta atrodas Vuperes upes krastos, uz dienvidiem no Vupertāles. Remšeidē ir dzimis pirmais Nobela prēmijas fizikā laureāts Vilhelms Rentgens.